अक्सर रोजमर्रा के कामों में हमें चोट लगती है, खरोंच लगती है या मांसपेशियों में खिंचाव आदि के कारण दर्द की समस्या हो जाती है। इन छोटी-छोटी परेशानियों में कुछ घरेलू नुस्खों द्वारा तुरंत आराम पाया जा सकता है। कई बार सही समय पर सही उपचार न करने से कुछ परेशानियां भी हो सकती हैं, जैसे- अगर चोट लगने पर आप खून का बहना तुरंत नहीं रोकते हैं, तो आपको परेशानी हो सकती है या शरीर में दर्द होने पर हर बार आप पेनकिलर खाते हैं, तो आपके शरीर को नुकसान पहुंचता है। ऐसे में ये आसान घरेलू नुस्खे रोजमर्रा की छोटी-मोटी परेशानियों में आपकी मदद करेंगे।